b'\n_START_ARTICLE_\nLa A de Can Franquesa\n_START_PARAGRAPH_\nLa A de Can Franquesa \xc3\xa9s una lletra "A" encerclada formant el s\xc3\xadmbol anarquista pintada en un mur de contenci\xc3\xb3 de terres  al vessant de la muntanya on hi ha el barri de Can Franquesa a Santa Coloma de Gramenet (Barcelon\xc3\xa8s).\n_START_SECTION_\nUbicaci\xc3\xb3 i dimensions\n_START_PARAGRAPH_\nEl mural, amb la A dins un cercle de 6,5 metres de di\xc3\xa0metre, es troba al barri de Can Franquesa de Santa Coloma de Gramenet, un barri obrer, principalment format per blocs de pisos que s\'enfilen per la vessant de la muntanya. Per la seva ubicaci\xc3\xb3 \xc3\xa9s un referent per localitzar el barri, ja que \xc3\xa9s visible des d\'altres barris de Santa Coloma, des del barri barcelon\xc3\xad de La Trinitat o des de la riba del riu Bes\xc3\xb2s. Tamb\xc3\xa9 \xc3\xa9s visible des de l\'autovia B-20 al seu pas sobre el riu.'